Paolo Giordano

Paolo GIORDANO (naskita la 19-an de decembro 1982 en Torino) estas itala fizikisto kaj verkisto. Li ĉeestis la Scuola Holden de Alessandro Baricco. Lia unua eldonita verkaĵo, La Soleco de Primoj (), estis la plej vendata libro en Italio en 2008. Ĝi gajnis la prestiĝajn Premio Strega kaj la Premio Campiello por debuta romano en 2008, kiam li aĝis 26 jaroj, igante lin la plej juna verkisto kiu gajnis la premion. La roluloj en la verko estas paro de ĝemelaj primoj, apartigitaj per ununura para nombro kiu malhelpas ilin renkontiĝi, malgraŭ esti tiel proksimaj. 

Paolo Giordano estas fizikisto, kiu gajnis sian magistran diplomon pri teoria fiziko kun distingo  kaj ricevis sian doktorecon pri teoria fiziko / partikla fiziko de la Universitato de Torino en februaro 2010.  Li ankaŭ skribas por la ĉiutaga gazeto Corriere della Sera, kiel li mencias en sia retejo. En 2021, li kunaŭtoris la scenarojn por la HBO -televidserio We Are Who We Are kun Luca Guadagnino. 

Lia libro Kiel kontaĝo funkcias () estas unu el la unuaj verkitaj pri la Pandemio de KOVIM-19 kaj avertas pri la danĝero de aŭtoritatismo.

 Referencoj 

 Sciencaj publikaĵoj 

 Paolo Gambino, Paolo Giordano, Giovanni Ossola, Nikolai Uraltsev, “Inkluzivaj semileptonaj B-disfaloj kaj la determinado de |Vub|,” Journal of High Energy Physics, n-ro 10, oktobro 2007, p. 58.
 Paolo Giordano, Inkluzivaj semileptonaj B-disfaloj kaj la determinado de |Vub|, Journal of Physics: Conference Series, v. 110, 30-a de junio 2008.
 Paolo Gambino, Paolo Giordano, Normaligo de inkluzivaj maloftaj B-disfaliĝoj, Physics Letter B, majo 2008.

 Eksteraj ligiloj 

 Intervjuo kun Paolo Giordano anglalingva intervjuo kun Paolo Giordano
 Aŭdio: Paolo Giordano en konversacio en la diskutprogramo de BBC World Service, The Forum

Kategorio:Italaj verkistoj